Legal Document

Category: 1

Text:
32. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 273335 της 11/19 Μαΐου 1981  (ΦΕΚ Β΄ 283) Περί καθορισμού αυξημένων ημερομισθίων εποχιακού προσωπικού δακοκτονίας. Έχοντας υπόψη: 1.Τις διατάξεις του Νόμ. 400/76 «περί Υπουργικού Συμβουλίου και Υπουργείων». 2.Τις διατάξεις της παρ. 1 του άρθρ. 5 του Ν.Δ. 1198/1972 και των παρ. 2 και 3 του άρθρ. 10 του Νόμ. 435/76. 3.Την παρ. 1 και 2 του διατακτικού της 17377/ 3688//28.6.78 (ΦΕΚ 581/30.6.78 τ.Β΄) κοινής αποφάσεως των Υπουργών Προεδρίας Κυβερνήσεως, Οικονομικών, Γεωργίας και Εργασίας. 4.Την 31916/6919/5.8.78 (ΦΕΚ 658/7.8.78 τ.Β΄) κοινή υπουργική απόφαση. 5.Τη 12363/16.6.80 (ΦΕΚ 568/25.6.80 τ.Β΄) κοινή υπουργική απόφαση, σε συνδυασμό με τη 10393/6.2.81 (ΦΕΚ 96/13.2.81 τ.Β΄) όμοια. 6.Τη σχετική πρόταση της Δ/νσεως Προστασίας Φυτών, για τον καθορισμό αυξημένων ημερομισθίων, στο εκτάκτως προσλαμβανόμενο προσωπικό, που θα απασχολείται από το Ταμείο Προστασίας Ελαιοπαραγωγής της Χώρας κατά την τρέχουσα Ελαιοκομική περίοδο, για την καταπολέμηση του δάκου της ελιάς, αποφασίζουμε: Στο εκτάκτως προσλαμβανόμενο προσωπικό, σύμφωνα με τις διατάξεις του Ν.Δ. 2413/1953, για την εκτέλεση των εργασιών καταπολεμήσεως του δάκου της ελιάς σε περιοχές της τοπικής αρμοδιότητας των Ταμείων Προστασίας Ελαιοπαραγωγής της Χώρας, εγκρίνουμε την καταβολή αυξημένων ημερομισθίων από της ενάρξεως της διανυομένης ελαιοκομικής περιόδου 1981 και με τους όρους και περιορισμούς των παρ. 2 και 3 του διατακτικού της 17377/3688/28.6.1978 κοινής υπουργικής αποφάσεως, καθώς και της παρ. 1 του διατακτικού της 31916/6919/5.8.78 κοινής αποφάσεώς μας και του Υπουργού Εργασίας το ύψος των οποίων καθορίζουμε κατ’ ειδικότητας μισθωτών, ως κατωτέρω: από δρχ. σε δρχ. α)Τομεάρχες Ιδιώτες  Γεωπόνοι πτυχιούχοι Μέσων Σχολών β)Τεχνίτες επισκευαστές  ψεκαστήρων δακοκτονίας γ)Βοηθοί Τεχνιτών δ)Αρχιεργάτες παρασκευαστές ε)Ψεκαστές και παγιδοθέτες στ)Αποθηκάριοι ζ)Εργάτες Αποθήκης και πειραμάτων η)Βοηθοί παγιδοθέτη και αρχιεργάτη θ)Εργάτες αεροδρομίου και ελικοπτέρου ι)Εργάτες φορτοεκφορτώσεως υλικών δακοκτονίας κ)Μεταφορείς μηχανοκινήτου μέσου λ)Μεταφορείς παγιδοθέτες μ)Οδηγοί ψεκαστικού συγκροτήματος 764 624 538 624 577 627 523 523 624 574 650 600 650 900 900 700 730 700 700 700 650 700 750 800 700 800 ν)Επιμελητές ειδ. εργασιών δακοκτονίας ξ)Δειγματολήπτες ελαιοκάρπου ο)Παγιδοθέτες 523 476,10 600 700 600 700